АҞӘА, нанҳәа 7 – Sputnik. Ингуштәыла , Малгобексктәи араион Вознесенское ақыҭаҿ антитеррористтә операциаан атеррорист дҭархан ҳәа аанацҳауеит РИА Новости.
Амаҵзура адыррақәа рыла ақыҭаҿ аиҿахысрақәа раан атеррорист дҭахеит.
"Аиҿахысрақәа раан, иҟоу аинформациала, террористк дҭархоуп", - ҳәа азгәарҭоит аҭыԥантәи азинхьчаратә усбарҭақәа рҿы.
Аоперативтә штаб ауааԥсыра рахь аҳәара ҟанаҵоит аҭынчра аадырԥшларц, азинхьчаратә усбарҭақәа русура рҽаларымгаларц.
АҞӘА, нанҳәа 11 - Sputnik. Ажурналист Семион Пегови зых иақәиҭыртәыз иҩызцәа егьырҭи Белоруссиантәи Урыстәылаҟа инеиит ҳәа Telegram-канал аҿы иҩит RT акорреспондент Константин Придыбаило.
Пегов сыԥсадгьыл ахь сцоит, сыҷкәын имшира идысныҳәалоит ҳәа иҳәеит.
Ажурналист Семион Пегов Минск дааныркылеит нанҳәа 9 ауха. "Комсомольская правда" арратә корреспондент Александр Коц иӡыригеит Пегов дшааныркылоз акадырқәа.
Белоруссиатәи амчрақәа рахь ааԥхьара ҟалҵеит RT, МИА "Россия сегодня" рредактор хада Маргарита Симониан. Лара Белоруссиа аиҳабыреи ҷыдала Александр Лукашенкои рахь ааԥхьара ҟалҵеит Семион Пегов дызлоу иаанкылоу ажурналистцәа рхы иақәиҭыртәырц.
Аԥсны ажурналистцәа Реидгыла Белоруссиа амчрақәа рахь ааԥхьара ҟанаҵеит Минск имҩаԥысуаз аҿагыларатә акциақәа раан иаанкыло ажурналистцәа рхы рақәиҭтәразы.
Семион Пегов – апоет, урыстәылатәи афедералтә телеканалқәа рырратә корреспондент, апроект WarGonzo аиҿкааҩ. Диит 1985 шықәса рзы. Иҩымҭақәа кьыԥхьын альманахқәа "Под часами", "Персона", "Современники". Пушкин ихьӡ зху афестиваль "С веком наравне-2008" алауреат, ашәҟәыҩҩцәа ҿарацәа р-Форум "Липки-2011"алахәыла. Семион Пегов 2008 - 2013 шықәсқәа рзы Аҟәа, ателекеилахәыра "Абаза-ТВ" аҟны аус иуан, "Нужная газета", "Чегемская правда", "Новый день" иҩымҭақәа ркьыԥхьуан.
АҞӘА, нанҳәа 11 - Sputnik. Адунеи аҟны раԥхьатәи ашәҟәы иҭагалоу акоронавирус азы алаҵа "Спутник V" ахьыӡҵоуп, 1957 шықәса рзы аҳауа иалаҵаз Адгьыл иԥсабаратәым аспутник аналогиала. Абри атәы аанацҳауеит алаҵа аофициалтә саит аҿы.
"Спутник-1" адунеи зегьы аҿы акосмос аҭҵаара арҿыхеит. Урыстәылатәи алаҵа аҭыжьра акәзаргьы адунеитә еилазааразы "Спутник аамҭа" иақәшәеит. Убри азоуп иара изарҭаз ахьӡ – Спутник V",- аҳәоит асаит адырраҭараҿы.
Алаҵа асаит аԥҵоуп Спутник V азы аинформациа иаша аларҵәарази адунеи АИХқәак рҟны имҩаԥырго адезинформациа аҿаԥҽрази.
Агәабзиарахьчара аминистр Михаил Мурашко иҳәеит алаҵа аҭыжьра ишалаго Гамалеи центри аилахәыра "Биннофарми".
Алаҵа аҭирҭахь инаргоит 2021 шықәса ажьырныҳәа 1 инаркны.
Иара убас шәаԥхьар ҟалоит:
АҞӘА, нанҳәа 11 - Sputnik. Нанҳәа 12, ахашаҽны асааҭ 00:00 инаркны 22:00 сааҭ рҟынӡа Аҟәа ахәҭак ӡыда иаанхоит, ҳәа аанацҳауеит АУН "Аӡыканал".
Аӡы ҟалаӡом:
Уаанӡа АУН "Аӡыканал" аҟны Sputnik ишазеиҭарҳәахьоу ала, аӡы лассы-лассы аанкылара азҵаара аӡбаразы комплексла аӡымҩангагақәа ԥсахтәуп. Арахь иаҵанакуеит аӡыҭгагақәа, аӡеизакырҭақәа, аӡеихшарҭақәа.
Иара убас шәаԥхьар ҟалоит: